Nyeste Skilderie af Kiøbenhavn, 1815-06-03
J de andre Amter kænder jeg derimod hele Sogne som ingen Skole har, og hvis Sognes Skolebørn altsaa maa søge udensogn fjærnt beliggende Skoler. Ogsaa kænder jeg mange Skolelærere, hvis Kaar endnu ere saa trange, at de umueligt kunne med Lyst fyldestgiøre deres Bestemmelse. Og dog er allerede i Aaret 1806 befalet, at enhver Skolelærer skal tillægges saadan Løn, som kan staae i Forhold til hans vigtige og møisommelige Arbeide. Nu hvormange ere ikke Brostfældighederne i Politievæsenet, være sig Kirkepolitiet - det allerede omtalte Midisinalpoliti - eller det egentlige Borgerlige Politi, som mindre selv de bedste Love, end oplyste Embedsmænd, kunne hæve. Over 22 Aar gammel er Forordningen om Fængslernes bedre Indretning. For over 17 Aar siden paatog sig et Selskab her i Fyn, at understøtte Regjeringens ædle og retfærdige Hensigter med hint Kongebud ved Selv at ville undersøge alle de fynske Fængslers Beskaffenhed. Hvi fortsættes ikke dette Selskabs Bestræbelser, hvis Nødvendighed de jevnlige Tillysninger i vore offentlige Stiftsaviser efter undvigte, stundom meget særlige, Forbrydere, alt for meget bevise. Ligesaa gammel er Forordningen om vore Veie, men hvormeget er herfor i alle disse 22 Aar gjort, at jo ikke endnu Meget og Meget staaer tilbage i denne vigtige Green af Politiet, hvorefter jeg snarere, end efter flere og færre Videnskabsselskaber, vil bedømme et Lands Kultur og Oplysning, hvis Termometer Veivæsenet fortrinlig er, Fem og tyve Aar gammel er den til Agerbrugets Opkomst saa vigtige Forordning om skadeligt Vands Afledning, hvor meget skadeligt Vand staaer dog ei endnu paa vore Agre og Enge, Langt ældre er Anordningen om Udskiftningen af Fællesskabet. Vist nok er og Fyns Agre udskiftede, men de allerfleste Steder saaledes, at det snarere kan kaldes Omskiftning end Udskiftning. Kun en Lehn har Fyn havt, der, selv paa sine Hovedgaardes Bekostning, udskiftede og udfløttede sine Bønder. Ogsaa i denne Sag er derfor meget for den videnskabelige fynske Embedsmand at gjøre. Ja mange flere saadanne mere og mindre vigtige Grene af Politiet kunne nævnes, hvorføre Lovene, har gjort, hvad de kunne, men Udførelsen mangler. - Se, ærede Medembedsmænd og Medborgere af alle Klasser, i selskabelig Samtning heri at understøtte Regeringens ligesaa ædle og retfærdige, som velgjørende Hensigter, skulle jeg tro var langt vigtigere, ville for vor Provinds være mere frugtbringende, og selv for Provindsens Stormænd mere hædrende, end et videnskabeligt Selskab, hvoraf Pluraliteten af Medlemmerne i alle Klasser dog kun ville blive Parodører. - Saameget har jeg troet, offentlig at borde fremføre til Retfærdiggjørelse for mig selv og til Oplysning for de flere af mine Venner, der undre sig over, at jeg ei vil deeltage i det for Fyn videnskabelige Selskab, man nu er ifærd med at organisere, fordi de have et høiere Begreb om min Videnskabelighed, end jeg selv nogensinde har havt eller kan have. Thi vel har jeg nu snart i 30 Aar opofret alle mine Fritimer paa Videnskaberne, men alt for dybt føler jeg, hvor ganske de udelukkende udfordre deres Mand, til at jeg, hensat i ligesaamange Aar i en med al Videnskabelighed heterogen Stilling, hvori Skriverkarlen oftest kan gliære mere end den Lærde, tør anse mig for en Mand, der kunne fyldestgiøre et videnskabeligt Selskabs lærde Bestræbelser. - Odense, 22de Mai 1815. - Gustav Ludvig Baden.